|  |
| --- |
|  |

# Ansøgningstyper koblet til servicemålsaftalens kategorier

I det følgende er angivet, hvordan ansøgningstyperne i Byg og Miljø er koblet til servicemålsaftalens kategorier. Tabeloverskrifter kan genfindes i statistikmodulets kolonner.

For byggesager er der i november 2018 tilføjet ansøgningstyper efter BR18.

**Miljøgodkendelser**

I servicemålsaftalen er der fastsat servicemål for to sagstyper:

* Bilag 1-virksomheder
* Bilag 2-virksomheder

Der er to ansøgningstyper i Byg og Miljø, som er relevante for opgørelsen ift. aftalen:

|  |  |
| --- | --- |
| **Indikatorkode** | **Indikatornavn** |
| vAT1 | Miljøgodkendelse af ny virksomhed eller udvidelse af aktivitet på eksisterende virksomhed |
| vAT2 | Miljøgodkendelse til ændring på bestående virksomhed |

Både bilag 1 og bilag 2 virksomheder kan søge på begge ansøgningstyper, og det er derfor ikke disse, der er afgørende. Det er valg af listepunkter, der er afgørende.

For begge ansøgningstyper gælder, at hvis virksomheden har valgt et Bilag 1 listepunkt som enten hoved eller biaktivitet (i vDT3) -  er servicemålet 200 dage. Er der alene valgt bilag 2 listepunkter er servicemålet 130 dage.

**Byggesager**

I servicemålsaftalen er fastsat fem sagstyper (ifbm. Byg og Miljø kaldet kategorier, da sagstype her er noget andet):

* Simple konstruktioner
* Enfamilieshuse
* Industri- og lagerbygninger
* Etagebyggeri, erhverv
* Etagebyggeri, boliger

For BR18 er koblingen som følger:

|  |  |  |  |
| --- | --- | --- | --- |
| **Servicemålskategori** | **Ansøgningstype (navn)** | **BAT nr.** | **Antal dage** |
| Simple konstruktioner | Garager, carporte, udhuse og lignende | BAT114 | 40 |
| Enfamilieshuse | Fritliggende enfamilieshuse, rækkehuse, dobbelthuse og sommerhuse | BAT115 | 40 |
| Etagebyggeri, boliger | Etageboligbyggeri | BAT118 | 50 |
| Etagebyggeri, erhverv | Erhvervsbyggeri | BAT117 | 55 |
| Industri- og lagerbygninger | Landbrug, industri og lagerbygninger i en etage | BAT116 | 60 |

Ansøgninger efter BR15

Der kan fortsat være behandling af ansøger efter BR15, og der er koblingen beskrevet nedenfor.

Servicemålskategorierne kan ikke direkte overføres til BR15, men Trafik- og Byggestyrelsen har uddybet med følgende:

De sagstyper, der anvendes ved offentliggørelse af sagsbehandlingstider har afsæt i det tidligere gældende bygningsreglement BR08, kap. 1.12. I vej-ledningsteksten til BR08, kap. 1.12, stk. 4, nr. 1-5 er kategorierne uddybet med eksempler.

Simple konstruktioner omfatter garager, carporte, udhuse og lignende mindre bygninger, dvs. bebyggelser omfattet af kap. 1.3.1, stk. 1, nr. 1-2 og kap. 1.5, stk. 5.

Enfamilieshuse omfatter fritliggende- og sammenbyggede enfamilieshuse med lodretlejlighedsskel, dvs. bebyggelser omfattet af kap.1.3.1, stk. 1, nr. 3-5 og kap. 1.3.2, stk. 1, nr. 1.

Industri- og lagerbebyggelse omfatter de avls- og driftsbygninger og industri-og lagerbygninger, hvor kommunalbestyrelsen alene skal meddele tilladelse til forhold vedrørende kap. 2 og kap. 5, dvs. bebyggelser omfattet af kap. 1.3.2, stk. 1, nr. 2-3 samt jordbrugserhvervets avls- og driftsbygninger af begrænset kompleksitet.

De to typer etagebyggerier omfatter erhvervs- og etagebyggeri, der ikke hører under de øvrige kategorier, og er omfattet af kap. 1.3.3. Eksempler herpå er boligbebyggelser med vandret lejlighedsskel, butikker, supermarkeder, kontorbygninger, sundhedsklinikker, bygninger hvortil offentligheden har adgang, fx hoteller, restauranter, biografer, biblioteker, skoler, idrætshaller og

-anlæg, svømmehaller mv. samt de industri- og lagerbygninger og avls- og driftsbygninger, hvor kommunalbestyrelsen giver byggetilladelse vedrørende alle reglementets bestemmelser.

Det er op til kommunalbestyrelsen at beslutte i hvilken kategori, det vil være mest korrekt at placere bebyggelsen. Dette kan ske ud fra en vurdering af bygningens primære formål, størrelsen af bygningen mv. Her kan BR15 kap. 1.3.3 fungere som en opsamlingsbestemmelse, hvis det pågældende byggeri ikke entydigt kan placeres i en af de ovennævnte kategorier.

Anmeldelser er ikke omfattet af servicemålsaftalen, da de har deres egne servicemål, hvilket følger af BR15, kap. 1.5, stk.2.

Kobles ovenstående med ansøgningstyperne i Byg og Miljø, vil opgørelsen af de fem kategorier bygge på ansøgninger på ansøgningstyperne i tabellen herunder.

|  |
| --- |
| **Simpelt byggeri** |
| **Indikatorkode** | **Indikatornavn** | **Sagstype** |
| BAT6a | Nybygning af småbygninger over 50 m² eller ikke overholder byggeretten | BR Enfamiliehuse m.v. |
| BAT6b | Om- og tilbygninger til mindre bygninger på over 50 m² | BR Enfamiliehuse m.v. |
| ~~BAT68~~ | ~~Ny-, om- og tilbygninger af småbygninger under 50 m²~~ | ~~BR Anmeldelse (garager, carporte udhuse mv.v. over 20/35 m~~~~2~~~~, men under 50 m~~~~2~~~~)~~ |
| **Enfamilieshuse** |
| **Indikatorkode** | **Indikatornavn** | **Sagstype** |
| BAT1 | Nybygning af fritliggende enfamiliehus | BR Enfamiliehuse m.v. |
| BAT2 | Tilbygning til fritliggende enfamiliehus (herunder anneks, terrasser og udestue m.v.) | BR Enfamiliehuse m.v. |
| BAT4 | Nyt dobbelthus | BR Enfamiliehuse m.v. |
| BAT5 | Tilbygning til dobbelthus | BR Enfamiliehuse m.v. |
| BAT7 | Nyt sommerhus | BR Enfamiliehuse m.v. |
| BAT7b | Til- og ombygning af sommerhus | BR Enfamiliehuse m.v. |
| BAT11 | Tilbygning til sammenbyggede enfamiliehuse med mere end to boliger (herunder rækkehuse, klyngehuse m.v.) | BR Sammenbyggede enfamiliehuse, avls- og driftsbygninger, visse industri- og lagerbygninger |
| BAT12 | Nyt sammenbygget enfamiliehus med mere end to boliger (herunder rækkehuse, klyngehuse m.v.) | BR Sammenbyggede enfamiliehuse, avls- og driftsbygninger, visse industri- og lagerbygninger |
| **Industri- og lagerbygninger** |
| **Indikatorkode** | **Indikatornavn** | **Sagstype** |
| BAT8 | Nye avls- og driftsbygninger som ikke er staldbygninger | BR Sammenbyggede enfamiliehuse, avls- og driftsbygninger, visse industri- og lagerbygninger |
| BAT9 | Nye staldbygninger | BR Sammenbyggede enfamiliehuse, avls- og driftsbygninger, visse industri- og lagerbygninger |
| BAT10 | Nybygning af industri- og lagerbygninger i én etage m.v. | BR Sammenbyggede enfamiliehuse, avls- og driftsbygninger, visse industri- og lagerbygninger |
| BAT8b | Om- og tilbygninger til avls- og driftsbygninger som ikke er staldbygninger | BR Sammenbyggede enfamiliehuse, avls- og driftsbygninger, visse industri- og lagerbygninger |
| BAT9b | Om- og tilbygninger til staldbygninger | BR Sammenbyggede enfamiliehuse, avls- og driftsbygninger, visse industri- og lagerbygninger |
| BAT10b | Om- og tilbygninger til industri- og lagerbygninger i én etage m.v. | BR Sammenbyggede enfamiliehuse, avls- og driftsbygninger, visse industri- og lagerbygninger |
| **Etagebyggeri, erhverv** |
| **Indikatorkode** | **Indikatornavn** | **Sagstype** |
| BAT13 | Anvendelsesskift til brandmæssig anvendelseskategori 1 | BR Øvrig bebyggelse |
| BAT14 | Anvendelsesskift til brandmæssig anvendelseskategori 2 | BR Øvrig bebyggelse |
| BAT15 | Anvendelsesskift til brandmæssig anvendelseskategori 3 | BR Øvrig bebyggelse |
| BAT17 | Anvendelsesskift til brandmæssig anvendelseskategori 5 | BR Øvrig bebyggelse |
| BAT18 | Anvendelsesskift til brandmæssig anvendelseskategori 6 | BR Øvrig bebyggelse |
| BAT20 | Energirenovering | BR Øvrig bebyggelse |
| BAT21 | Udvendige ombygninger og forandringer | BR Øvrig bebyggelse |
| BAT22 | Inddækning/lukning af altan | BR Øvrig bebyggelse |
| BAT24 | Indretning af legeplads, motions- og sportsredskaber | BR Øvrig bebyggelse |
| BAT25 | Indretning af parkeringspladser | BR Øvrig bebyggelse |
| BAT26 | Master – ny, individuel behandling | BR Øvrig bebyggelse |
| BAT28 | Ny altan eller ændring af altan | BR Øvrig bebyggelse |
| BAT30 | Nybygning med blandet bolig og erhverv | BR Øvrig bebyggelse |
| BAT31 | Nybygning til erhverv | BR Øvrig bebyggelse |
| BAT32 | Væsentlig indvendig ombygning af erhvervsenhed under 150 m² | BR Øvrig bebyggelse |
| BAT35 | Ny indretning af ubebyggede arealer | BR Øvrig bebyggelse |
| BAT36 | Ny indretning iht. anvendelseskategorier | BR Øvrig bebyggelse |
| BAT37 | Indvendig ombygning af erhvervsenhed over 150 m² | BR Øvrig bebyggelse |
| BAT38 | Ny tilbygning til øvrigt byggeri | BR Øvrig bebyggelse |
| BAT39 | Nybygning af andre konstruktioner, herunder tribuner, støttemure, vindmøller uden for landzone, regnvandsbassiner mv. | BR Øvrig bebyggelse |
| BAT40 | Nybygning af øvrigt byggeri | BR Øvrig bebyggelse |
| BAT41 | Nye brandtekniske anlæg | BR Øvrig bebyggelse |
| BAT42 | Nye eller ændrede tekniske installationer | BR Øvrig bebyggelse |
| BAT43 | Nye køkkenforhold | BR Øvrig bebyggelse |
| BAT44 | Nye tagterrasser/ændring af tagterrasser | BR Øvrig bebyggelse |
| BAT45 | Nye toilet- og badeforhold | BR Øvrig bebyggelse |
| BAT46 | Indvendig ombygning af betondækningsgrav | BR Øvrig bebyggelse |
| BAT47 | Nyindretning af parkeringskælder | BR Øvrig bebyggelse |
| BAT48 | Indvendig ombygning af sikringsrum | BR Øvrig bebyggelse |
| BAT49 | Ændring af ventilationsanlæg | BR Øvrig bebyggelse |
| BAT50 | Opsætning af skiltepylon | BR Øvrig bebyggelse |
| BAT56 | Tilbygning til andre konstruktioner, herunder tribuner, støttemure, vindmøller uden for landzone, regnvandsbassiner mv. | BR Øvrig bebyggelse |
| BAT57 | Tilbygning til bygninger med blandet bolig og erhverv | BR Øvrig bebyggelse |
| BAT58 | Tilbygning til erhverv | BR Øvrig bebyggelse |
| BAT60 | Tilgængelighed | BR Øvrig bebyggelse |
| BAT65 | Master og antenner – ny, samlet behandling | BR Samlet behandling af master og antenner |
| BAT66 | Antenner – ny, individuel behandling | BR Samlet behandling af master og antenner |
| BAT87 | Solceller og solvarme | BR Øvrig bebyggelse |
| BAT88 | Transportable telte og konstruktioner | BR Øvrig bebyggelse |
| **Etagebyggeri, bolig** |
| **Indikatorkode** | **Indikatornavn** | **Sagstype** |
| BAT16 | Anvendelsesskift til brandmæssig anvendelseskategori 4 | BR Øvrig bebyggelse |
| BAT29 | Nybygning af etageboliger | BR Øvrig bebyggelse |
| BAT33 | Indvendig ombygning af etageboligenhed over 150 m² | BR Øvrig bebyggelse |
| BAT34 | Væsentlig indvendig ombygning af etageboligenhed under 150 m² | BR Øvrig bebyggelse |
| BAT55 | Sammenlægning af boliger | BR Øvrig bebyggelse |
| BAT59 | Tilbygning til etageboliger | BR Øvrig bebyggelse |